Talvike Mändla
Talvike Mändla (sündinud 1992) on eesti luuletaja. 2011. aastal lõpetas ta Tarvastu Gümnaasiumi kuldmedaliga. 2014. aastal lõpetas Tartu Ülikooli eripedagoogika bakalaureuseõppe. 2020. aastal lõpetas Tallinna Ülikooli sotsiaalpedagoogika ja lastekaitse magistriõppe. Ta on töötanud Anne Noortekeskuse ürituste koordinaatorina ning tegutsenud vabatahtlikuna Gruusias ja Palestiinas. Töötab lastekaitsespetsialistina.